**EWOBOX (logo) – interview s učiteľom**

*Zdroj: Enviromagazín č. 4/2020*

EWOBOX je internetový portál (**BOX**) určený pre **E**nvironmentálnu **V**ýchovu **V**zdelávanie a **O**svetu. Jeho hlavným cieľom je prepájať ľudí (študentov, učiteľov, odborníkov či úradníkov) a organizácie naprieč rezortmi. Zhromažďovať a zdieľať informácie o environmentálnej výchove (EV) na dennej báze, tvoriť databázu informácií a filtrovať ich podľa individuálnych potrieb užívateľov. Po predošlom predstavení portálu, výhodách registrácie, úrovniach a pravidlách používania sa v tomto čísle zameriame na UČITEĽA, ako jednu z kľúčových cieľových skupín.

**Čo EWOBOX ponúka pre UČITEĽA?**

K environmentálnej výchove neodmysliteľne patria zážitky v priamom kontakte s prírodou či už v prostredí školy, mesta alebo dediny. Moderné technológie a obzvlášť internet nemôžeme vyradiť z hry. Stali sa neoddeliteľnou súčasťou práce učiteľa tak ako kedysi krieda a tabuľa. Veríme, že aj EWOBOX sa stane vašim pravidelným spoločníkom, pomôckou. Jeho cieľom je zhromažďovať údaje o  environmentálnej výchove realizovanej organizáciami naprieč rezortmi. Nájdete v ňom aktuálne informácie, ktoré si môžete triediť podľa vlastných potrieb a preferencií.

**Ako mi EWOBOX pomôže pri realizácii EV v ŠKOLE?**

Hľadáte poklady ku konkrétnej enviro TÉME (Biodiverzita, Voda, Odpad, Energia, Problémy ŽP a ďalšie)? Chýbajú vám zaujímavé ZDROJE (videá, filmy, metodiky, pracovné listy) pre konkrétnu CIEĽOVÚ SKUPINU žiakov? Plánujete do vyučovania v rámci vybraného PREDMETU zahrnúť zážitkovú AKTIVITU (program, exkurziu, hru, aplikáciu)? Hľadáte možnosti ďalšieho VZDELÁVANIA v oblasti environmentálnej výchovy (kurzy, semináre, workshopy)? Chcete zapojiť vašu školu do aktuálnej VÝZVY (projektu, kampane, súťaže)? To všetko a ešte viac nájdete v EWOBOXe.

**Je potrebná registrácia?**

Na to, aby ste ako učiteľ mohli čerpať z EWOBOXu potrebné informácie, nemusíte byť jeho registrovaným používateľom. Registráciou však získate jeden kľúč (jedno prihlasovacie meno a heslo), ktorým si môžete otvoriť súčasne niekoľko „dvier“:

* zasielanie noviniek podľa vlastných preferencií a oblastí záujmu;
* bezplatný a rýchly prístup do programov, súťaží a podujatí bez nutnosti ďalšej registrácie;
* tvorba profilovej stránky školy v oblasti environmentálnej výchovy;
* prezentácia a priebežná dokumentácia enviroaktivít školy;
* registrácia ľubovoľného počtu učiteľov pod hlavičkou školy.

**Čo prinesiem ŠKOLE?**

Prineste EWOBOX do školy – čerpajte z aktuálnej ponuky envirovýchovných organizácií, nadväzujte partnerstvá a kontakty, využívajte aktuálne informácie na skvalitnenie realizácie tejto prierezovej témy.

Prineste školu do EWOBOXU – zaregistrujte sa a pripojte ju, aktívne zdieľajte informácie a dokumentujte činnosť školy v oblasti EV, budujte jej profilovú, využívajte užitočné nástroje a prezentujte sa. Buďte súčasťou obrazu o EV na Slovensku.

V ďalšej časti prizveme na rozhovor ewoboxéra – pracovníka environmentálnej výchovy pôsobiaceho pod organizáciou. V  prípade zvedavých otázok sme vám k  dispozícii na mailovej adrese info@ewobox.sk.

EWOBOX sa realizuje vďaka podpore a spolupráci zhruba dvadsiatky štátnych a  mimovládnych organizácií pôsobiacich v oblasti environmentálnej výchovy.

**Text**: pracovný tím EWOBOXu